|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o osnivanju Povjerenstva za ravnopravnost spolova Varaždinske županije** |
| **VARAŽDINSKA ŽUPANIJA****Upravni odjel za zdravstvo, socijalnu skrb, civilno društvo i hrvatske branitelje** |
| **Početak savjetovanja****01.09.2025** | **Završetak savjetovanja****01.10.2025** |
| Razdoblje savjetovanja trajat će ukupno 30 dana, kako bi se sukladno s člankom 11. Zakona o pravu na pristup informacijama („Narodne novine“ broj 25/13., 85/15. i 69/22.) osiguralo sudjelovanje javnosti u donošenju **Odluke o osnivanju Povjerenstva za ravnopravnost spolova Varaždinske županije.** |

 *RAZLOG DONOŠENJA*

|  |
| --- |
| Zakonom o pravu na pristup informacijama propisano je, između ostalog, da su jedinice lokalne i područne (regionalne) samouprave dužne provoditi savjetovanje s javnošću pri donošenju općih akata odnosno drugih strateških ili planskih dokumenta kad se njima utječe na interese građana i pravnih osoba. Odredbama članka 28. Zakona o ravnopravnosti spolova („Narodne novine“ broj 82/08. i 69/17.) određeno je da jedinice područne (regionalne) samouprave i Grad Zagreb osnivaju i sukladno predloženom programu rada, osiguravaju uvjete i sredstva za rad županijskim povjerenstvima za ravnopravnost spolova i povjerenstvu za ravnopravnost spolova Grada Zagreba s ciljem promicanja ravnopravnosti spolova na lokalnoj razini i provedbe Zakona i Nacionalnog plana za promicanje ravnopravnosti spolova. |

Pozivamo predstavnike zainteresirane javnosti da najkasnije do 01.10.2025. dostave svoje komentare na ***Odluku o osnivanju Povjerenstva za ravnopravnost spolova Varaždinske županije,*** putem obrasca (Obrazac 2) za savjetovanje na e-mail: pisarnica@vzz.hr, uz naznaku „*komentar na Nacrt Odluke o osnivanju Povjerenstva za ravnopravnost spolova Varaždinske županije“.*

Po završetku savjetovanja, svi pristigli doprinosi bit će javno dostupni na internetskoj stranici Varaždinske županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

***Zahvaljujemo na doprinosu u izradi što kvalitetnije Odluke o osnivanju Povjerenstva za ravnopravnost spolova Varaždinske županije.***